钦定古今图书集成/理学汇编/文学典/第156卷 > 《周礼》 > 《夏官》
## 钦定古今图书集成/理学汇编/文学典/第156卷 > 《周礼》 > 《夏官》

《司勋》：“凡有功者，铭书于王之太常，祭于大烝，司勋诏
之。”

〈订义〉郑康成曰：“铭之言名也，生则书于王旌，以识其人与其功也。死则烝先王祭之诏，谓告其神以辞也。”刘迎曰：“先儒《释典》庸器之序官，既以庸器为铭功之器，何至此遽改铭为名，而谓书其名于王旌邪？盖考之诸经，凡言铭者四：汤之盘铭、卫孔悝之鼎铭、嘉量之铭、林锺之铭，皆刻而铸之于器者也。今言铭与书为于”一，则铭岂书者邪？而止曰“凡有功者铭。”铭之为器，有鼎、有锺，有烝彝之属，非太常大烝可指而名之也。